Ir-Regolament tal-Kummissjoni (KE) Nru 1285/2001
tat-28 ta’ Ġunju 2001
li tirrifjuta lista ta’ applilkazzjonijiet għar-reġistrazzjoni ta’ denominazzjonijiet kif komunikat taħt l-Artikolu 17 tar-Regolament tal-Kunsill (KEE) Nru 2081/92 rigward il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u oġġetti ta’ l-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u l-oġġetti ta’ l-ikel [1], kif l-aħħar emendat mir-Regolament tal-Kummissjoni (KE) Nru 2796/2000 [2], u b’mod partikolari l-Artikolu 17 tiegħu,
Billi:
(1) Hemm deċizjoni pendenti fuq 314-il l-applikazzjoni Ġermaniża, komunikati taħt l-Artikolu 17(2) tar-Regolament (KEE) Nru 2081/92 għar-reġistrazzjoni ta’ "l-ilmijiet minerali" bħala denominazzjonijiet ta’ oriġini protetta.
(2) L-ismijiet proposti f’mill-inqas 125 minn dawn 314-il applikazzjoni m’humiex ġeografiċi u konsegwentement m’humiex "denominazzjonijiet ta’ oriġini", kif speċifikat fl-Artikolu 2(a) ta’ dak ir-Regolament.
(3) L-Artikolu 2(3) tar-Regolament (KEE) Nru 2081/92 jippermetti li taħt ċertu ċirkustanzi l-ismijiet ġeografiċi u mhux ġeografiċi tradizzjonali jkunu kkunsidrati bħala denominazzjonijiet ta’ l-oroġini. Dan l-Artikolu, li hu eċċezzjoni tar-regola ġenerali, ma jistax ikun applikat lil ebda waħda minn dawk il-125-il applikazzjoni, għax id-denominazzjonijiet proposti ma jiġġustifikawx b’mod ċar li tradizzjonalment huma attribwiti għal xi lok ġeografiku partikolari. Għalhekk dawn il-125-il l-applikazzjoni ma jistgħux ikunu reġistrati.
(4) L-ismijiet proposti fil-każ ta’ 15 mill-314-il applikazzjoni Ġermaniża, komunikati taħt l-Artikolu 17(2) tar-Regolament (KEE) Nru 2081/92 għar-reġistrazzjonijiet ta’ "l-ilmijiet minerali", huma ġeografiċi imma jinkludu "numri" li jgħinu jiddistingwu ruħhom minn "ilmijiet minerali" ta’ l-istess denominazzjoni. Denominazzjonijiet ta’ l-Oriġini li jinkludu numri m’ għandhomx ikunu aċċettati, għax l-għan tar-Regolament hu li jipproteġi ismijiet ġeografiċi biss. Ghalhekk dawn il-15-il applikazzjoni ma jistgħux ikunu reġistrati.
(5) Il-miżuri provduti f’dan ir-Regolament huma konformi ma' l-opinjoni tal-Kumitat Regolatorju dwar l-Indikazzjonijiet Ġeografiċi u Denominazzjonijiet ta’ l-Oriġini.
ADOTTAT DAN IR-REGOLAMENT:
Artikolu 1
L-applikazzjonijiet għar-reġistrazzjoni taħt l-Artikolu 17 tar-Regolament (KEE) Nru 2081/92 tad-denominazzjonijiet imsemmija fl-Anness ta’ dan ir-Regolament m’humiex milqugħa.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 28 Ġunju 2001.